 ስልጣን ኣብያተ ፍርዲ ፌደራል ንምውሳን ዝወጸ ኣዋጅ ገበን ጥሕሰት ሰብኣዊ መሰላት ብኣብያተ ፍርዲ ፌደራል ከምዝዳነ ይድንግግ በዚ መሰረት ዋላኳ ዝርዝር እቲ ክሲ ዕላዊ እንተዘይኮነ ኣይተ ጌታቸው ኣሰፋ ብጥሕሰት ሰብኣዊ መሰላት ስለዝተጠርጠሩ ክሶም ኣብ ፌደራል ቤት ፍርዲ ዝረኣይ እዩ በዓል ሞያ ሕጊ ኣይተ ኣዲ ደቀቦ ነዚ መሰረት ገይሮም ክዛረቡ እንከለው መንግስቲ ፌደራል ናይ ማንም ፍቓድ ከይሓተተ ናብ ዝኾነ ክልል ከይዱ ጥርጡር ኣብ ቀይዲ ከእቱ ስልጣን ኣለዎ ይብሉ ካልኦት ድማ ነቲ ጉዳይ ብሕጋዊ ዓይኒ ጥራሕ ምርኣይ ለዋህነት እዩ ዝብል እምነት ኣለዎም ኣቦ መንበር ዓረናን መምህር ዩንቨርሲቲ መቐለን ኣይተ ኣብርሃ ደስታ እውን እቲ ጉዳይ ናይ ሕጊ ጥራሕ ኣይኮነን በሃሊ እዩ ምንጪ ስእሊ, Abraha Desta መግለጺ ስእሊ, ኣይተ ኣብርሃ ደስታ ጉዳይ ኣይተ ጌታቸው አሰፋ ክፍታሕ ዝኽእል ብፖለቲካ ምበር ብሕጊ ኣይኮነን ይብል እቲ ሕዚ ዘሎ ፍጻመታት ነጸብራቕ ፍሕፍሕ ኣባል ውድባት ኢህወዴግ እዩ ኢሉውን ይኣምን መፍትሒኡ ድማ ፖለቲካዊ እዩ ክኸውን ዝግበኦ ይብል ክልል ትግራይ ኣይተ ጌታቸው ኣሰፋ ናብ ሕጊ ከቕርብ ፍቓደኛ እንተድኣ ዘይኮይኑ መንግስቲ ፌደራል ሱቕ ክብል እዩ ዝግባእ ናይ ሓይሊ ስጉምቲ ክወስድ የብሉን ፌደራል መንግስቲ እውን ነዚ ይስሕቶ እዩ ኢለ ኣይሓስብን ግና እዚ ጉዳይ ኣብ ሞንጎ መንግስቲ ክልል ትግራይን ፌደራል መንግስትን ምርድዳእ ዘይምህላዉ እዩ ዘርእይ ይብል እዚ ዝበለሉ ምኽንያት ከብርህ እንከሎ ድማ እቲ ምስሕሓብ ክሳብ ምፍጣር ጎንጽን ኲናትን ከምርሕ ስለዝኽእል እዩ ኢሉ በዓል ሞያ ሕጊ ኤፍሬም ታምራት ግን መንግስቲ ትግራይ ብገበን ንዝተጠርጠረ ሰብ ኣሕሊፈ ኣይህብን እንተይሉ ነቲ ሕገ-መንግስትን ካልኦት ሕግታትን እታ ሃገር እዩ ዝጥሕስ ዘሎ ይብሉ እቶም በዓል ሞያ ሕጊ ክልላዊ መንግስቲ ብገበን ንዝተጠርጠረ ሰብ ናብ ፌደራል መንግስቲ ኣሕሊፉ ክህብ ይግደድ ክብሉ ይውስኹ ኣብ ዩኒቨርሲቲ መቐለ ላዕለዋይ ምሁር ሕጊ ዶር መንግስቱ ኣረፋይነ ድማ እዚ ከይዲ ሕጊ ኣብ ስሩዕ ኩነታት እዩ ዝሰርሕ በሃሊ እዮም ብስሩውን ኢትዮጵያ ኣብዚ እዋን ዘላትሉ ፖለቲካዊ ቅልውላው ኣብ ግምት ብምእታው ቀዳምነት ክወሃቦ ዝግባእ ጉዳይ ኣይኮነን ዝብል መርገጺ ኣለዎም እኳድኣስ እቲ ሓድሽ ኣመራርሓ ኣብ ዕርቅን ርግኣትን ከድህብ ነይርዎ ይብሉ መግለጺ ስእሊ, ዶር መንግስቱ ኣረፋይነ ብሓደ ወገን ቅድም ክብሉ ዝነበሩ ገበነኛታት ፈቲሕና ኢና እናበልካ ኣብ ደገ ዝነበሩ ድማ ከም ድላይኩም ኩኑ እናበልካ ብኻሊእ ወገን ድማ ግለሰባት ሃቡና ኢልካ እምባጓሮ ምፍጣር ዓላምኡ ናይ ፍትሒ ምስፋን ኣይመስልን ይብሉ ዶር መንግስቱ እቶም ምሁር ሕጊ እሞ ኸኣ ክልላት ኣብ ፌደራል መንግስቲ እምነት የብልናን ኣብ ዝበላሉ እዋን ፌደራል መንግስቲ ምስ ክልላት ጎንጺ ምፍጣር ኣይመድለዮን ክብሉ ይውስኹ ኣብ ልዕሊ ኣይተ ጌታቸው ኣሰፋ ዝቐረቡ ክስታት እንታይ እዮም? 